CELEX: 32006D0723
Language: sk
Date: 2006-10-24 00:00:00
Title: 2006/723/ES: Rozhodnutie Komisie z  24. októbra 2006 , ktorým sa povoľuje uviesť na trh olej z kukuričných klíčkov s vysokým obsahom nezmydliteľného podielu ako novú zložku potravín v zmysle nariadenia Európskeho parlamentu a Rady (ES) č. 258/97 [oznámené pod číslom K(2006) 4980]

26.10.2006   
            
            
               SK
            
            
               Úradný vestník Európskej únie
            
            
               L 296/20
            
         
      ROZHODNUTIE KOMISIE
   
   z 24. októbra 2006,
   ktorým sa povoľuje uviesť na trh olej z kukuričných klíčkov s vysokým obsahom nezmydliteľného podielu ako novú zložku potravín v zmysle nariadenia Európskeho parlamentu a Rady (ES) č. 258/97
   [oznámené pod číslom K(2006) 4980]
   (Iba francúzsky text je autentický)
   (2006/723/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť Laboratoires Pharmascience (teraz Laboratoires Expanscience) požiadala 24. októbra 2001 príslušné francúzske úrady o povolenie uviesť na trh „olej z kukuričných klíčkov s vysokým obsahom nezmydliteľného podielu“ ako novú zložku potravín.
            
         
               (2)
            
            
               Príslušné francúzske orgány postúpili 8. januára 2002 svoju úvodnú hodnotiacu správu Komisii. V závere správy sa uvádza, že olej z kukuričných klíčkov s vysokým obsahom nezmydliteľného podielu, navrhnutý ako zložka potravín, by pri dennom príjme v rozsahu 2 g za deň mohol doplniť príjem vitamínu E. V závere sa takisto uvádza, že hladiny fytosterolu neboli dostatočné na zníženie cholesterolémie.
            
         
               (3)
            
            
               Komisia postúpila túto úvodnú hodnotiacu správu všetkým členským štátom 18. februára 2002.
            
         
               (4)
            
            
               V rámci 60-dňovej lehoty ustanovenej v článku 6 ods. 4 nariadenia (ES) č. 258/97 boli v súlade s príslušným ustanovením vznesené odôvodnené námietky proti uvedeniu výrobku na trh.
            
         
               (5)
            
            
               Preto sa 30. januára 2004 táto záležitosť prerokovala s Európskym úradom pre bezpečnosť potravín (EÚBP).
            
         
               (6)
            
            
               Na žiadosť Komisie prijal EÚBP 6. decembra 2005 stanovisko Vedeckej pracovnej skupiny pre dietetické výrobky, výživu a alergie týkajúce sa oleja z kukuričných klíčkov s vysokým obsahom nezmydliteľného podielu.
            
         
               (7)
            
            
               V závere tohto stanoviska sa uvádza, že navrhované použitie oleja z kukuričných klíčkov s vysokým obsahom nezmydliteľného podielu v dávke 2 g za deň je bezpečné.
            
         
               (8)
            
            
               Zo stanoviska vyplýva, že ak sa olej z kukuričných klíčkov s vysokým obsahom nezmydliteľného podielu používa v množstve 2 g za deň, ako je to navrhnuté, je bezpečným zdrojom vitamínu E. Na označovanie a prezentáciu sa uplatňuje smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (2).
            
         
               (9)
            
            
               Na základe vedeckého hodnotenia olej z kukuričných klíčkov s vysokým obsahom nezmydliteľného podielu spĺňa kritériá ustanovené v článku 3 ods. 1 nariadenia (ES) č. 258/97.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Olej z kukuričných klíčkov s vysokým obsahom nezmydliteľného podielu, ako sa uvádza v prílohe, sa môže uviesť na trh ako nová zložka potravín na účely použitia v potravinových doplnkoch.
   Článok 2
   Maximálne množstvo oleja z kukuričných klíčkov s vysokým obsahom nezmydliteľného podielu prítomného v dávke odporúčanej výrobcom na dennú spotrebu predstavuje 2 g.
   Článok 3
   Označenie tejto novej zložky potravín je „olejový extrakt z kukuričných klíčkov“.
   Článok 4
   Toto rozhodnutie je určené spoločnosti Laboratoires Expanscience, Siège Social, 10, Avenue de l’Arche, F-92419 Courbevoie Cedex.
   
      V Bruseli 24. októbra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 43, 14.2.1997, s. 1. Nariadenie naposledy zmenené a doplnené nariadením (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 183, 12.7.2002, s. 51. Smernica zmenená a doplnená smernicou Komisie 2006/37/ES (Ú. v. ES L 94, 1.4.2006, s. 32).
   
      PRÍLOHA
      Špecifikácie oleja z kukuričných klíčkov s vysokým obsahom nezmydliteľného podielu
      OPIS
      Olej z kukuričných klíčkov s vysokým obsahom nezmydliteľného podielu sa vyrába vákuovou destiláciou a od rafinovaného oleja z kukuričných klíčkov sa odlišuje koncentráciou nezmydliteľného podielu (1,2 g v rafinovanom oleji z kukuričných klíčkov a 10 g v oleji z kukuričných klíčkov s vysokým obsahom nezmydliteľného podielu).
      ŠPECIFIKÁCIE
      
                  
                     nezmydliteľný podiel
                  
               
               
                  > 9 g/100 g
               
            
                  tokoferoly
               
               
                  ≥ 1,3 g/100 g
               
            
                  α-tokoferol (%)
               
               
                  10–25 %
               
            
                  β-tokoferol (%)
               
               
                  < 3 %
               
            
                  γ-tokoferol (%)
               
               
                  68–89 %
               
            
                  δ-tokoferol (%)
               
               
                  < 7 %
               
            
                  steroly, triterpénové alkoholy, metylsteroly
               
               
                  > 6,5 g/100 g
               
            
                  mastné kyseliny v triglyceridoch
               
            
                  kyselina palmitová
               
               
                  10–20 %
               
            
                  kyselina steárová
               
               
                  < 3,3 %
               
            
                  kyselina olejová
               
               
                  20–42,2 %
               
            
                  kyselina linolová
               
               
                  34–65,6 %
               
            
                  kyselina linolénová
               
               
                  < 2 %
               
            
                  
                     číslo kyslosti
                  
               
               
                  ≤ 6 mg KOH/g
               
            
                  
                     peroxidové číslo
                  
               
               
                  ≤ 10 mEq O2/kg
               
            
                  
                     železo (Fe)
                  
               
               
                  < 1 500 μg/kg
               
            
                  
                     meď (Cu)
                  
               
               
                  < 100 μg/kg
               
            
                  
                     polyaromatické uhľovodíky (PAU) benzo(a)pyrén
                  
               
               
                  < 2 μg/kg
               
            Ošetrenie aktívnym uhlíkom je nevyhnutné na zabezpečenie, aby pri produkcii oleja z kukuričných klíčkov s vysokým obsahom nezmydliteľného podielu nedošlo k obohateniu polyaromatickými uhľovodíkmi (PAU).